खुद को काबू में रखने के साथसाथ कामयाब नेता वह होता है जो अपने विरोधी को उकसाने की कला में माहिर हो. कुछ दिन कथित अज्ञातवास में गुजारने के बाद राहुल गांधी देश वापस आए तो सीधे केदारनाथ जा पहुंचे जहां उन्होंने शंकर से मांगा कुछ नहीं. न शादी की मन्नत की और न ही प्रधानमंत्री बन जाने की मंशा जताई. राहुल गांधी का केदारनाथ जाना दरअसल नरेंद्र मोदी को उकसाने की कोशिश थी जो आज नहीं तो कल रंग जरूर लाएगी. गांवदेहात से लोग तीर्थ करने के लिए इसलिए नहीं भागते कि इस से पुण्य या भगवान मिलता है बल्कि इसलिए जाते हैं कि फलां गया था. ये धार्मिक पाखंड शीर्ष स्तर तक फैले हैं, इस खर्चीली मानसिकता का कोई इलाज भी नहीं है जो हर स्तर पर पंडावाद को बढ़ावा देती है.